Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat polion hävittäminen Afrikasta (AKT-EU/2130/97/lopull.)



Virallinen lehti nro C 308 , 09/10/1997 s. 0068 - 0069



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat polion hävittäminen Afrikasta (AKT-EU/2130/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, A. viittaa tarkistetun neljännen Lomén yleissopimuksen 1 ja 5.1 artiklaan niistä tavoitteista ja periaatteista, jolle AKT-valtioiden ja Euroopan unionin välinen yhteistyö perustuu, B. ottaa huomioon, että toukokuussa 1988 Maailman terveysjärjestön 41. xyleiskokous sitoutui polion hävittämiseen kokonaan vuoteen 2000 mennessä, C. palauttaa mieliin WHO:n Afrikan aluekomitean päätöslauselman AFR/RCR5 1995 toimintamallina, jossa hyväksytään yksimielisesti, että polion hävittäminen Afrikasta sekä kansallisten rokotuspäivien perustaminen ovat asianmukainen toimintasuunnitelma tavoitteiden saavuttamiseksi vuoteen 2000 mennessä, D. ottaa asianmukaisesti huomioon Yaoundén julistuksen poliottomasta Afrikasta, sellaisena kuin OAU:n valtion ja hallitusten päämiehet sen hyväksyivät 32. erityisistunnossaan Yaoundéssa Kamerunissa 8. 10. heinäkuuta 1996, E. ottaa huomioon tähänastisen edistyksen polion hävittämisessä kaikkialla maailmassa, sillä polio on jo hävitetty 150 maasta, F. vahvistaa toimintasuunnitelman lasten eloonjäämisen, suojelun ja kehityksen yleismaailmallisen julistuksen täytäntöönpanosta 90-luvulla, joka hyväksyttiin New Yorkissa syyskuussa 1990 pidetyssä lasten maailman konferenssin huippukokouksessa, G. arvostaa ansaitusti Afrikan mantereen strategiaa, jonka mukaan korkean tason komitean, jonka puheenjohtajana toimii Nelson Mandela, tehtäväksi on annettu edistää yhteiskunnan aktivointia toimimaan asiassa maanosan eri valtioissa ja rahoitustuen löytämistä kehityskumppaneiden kesken, H. toteaa Euroopan yhteisöjen tekemät ponnistelut terveydenhuoltopalveluiden yleisesti ja erityisesti rokotustoiminnan kehittämiseksi, I. korostaa, että rahoitustarve polion hävittämiseksi on ajallisesti rajattu; 1. Panee merkille ja arvostaa AKT-valtioiden antamaa tiedonantoa polion hävittämiskampanjasta Afrikasta; 2. Antaa kaiken tukensa Afrikan maiden laatimille ja hyväksymille toimintasuunnitelmille kansainvälisen rokotuspäivän järjestämisestä; 3. On tyytyväinen WHO:n, UNICEFin, Kansainvälisen Rotary-järjestön ja muiden rahoituslähteiden ponnisteluihin, jotta Afrikka voisi päättäväisesti aloittaa polion hävittämisohjelman; 4. Antaa tunnustusta ja tukea presidentti Nelson Mandelalle hänen jatkuvissa ponnisteluissaan kestävän kehityksen olosuhteiden aikaansaamiseksi Afrikassa; 5. Kehottaa kansainvälistä yhteisöä tukemaan Afrikan polion hävittämisohjelmaa; 6. Kehottaa Euroopan unionia toimimaan johtajana ja koordinoijana erityisesti Afrikan maiden kannustamiseksi ja tukemiseksi poliovitsauksen hävittämistaistelussa; 7. Pyytää Euroopan komissiota edesauttamaan Afrikan maiden tukemien toimintaohjelmien täytäntöönpanoa myöntämällä tarvittavat varat neljännessä Lomén yleissopimuksessa määrätyn alueellisen ohjelman puitteissa; 8. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle.